Κοτόπουλο μπάρμπεκιου, με γλυκόξινο γλάσο
Μια σκούρα, λαμπερή κρούστα αποκτά το κοτόπουλο όσο ψήνεται στο μπάρμπεκιου. Εκτός από το γλυκόξινο γλάσο, το νοστιμεύουμε και με μια σάλτσα γιαουρτιού (raita) που φτιάχνουμε για συνοδεία.
5 μπούτια κοτόπουλου, με το δέρμα, 450 ml σάλτσα BBQ του εμπορίου, 15 ml ελαιόλαδο, 2 ολόκληρες σκελίδες σκόρδο, 1 κουτ. σούπας αλάτι, 1 κουτ. σούπας σκούρα καστανή ζάχαρη (αυτή που μοιάζει  με βρεγμένη άμμο), 2 κουτ. γλυκού φρεσκοτριμμένο μαύρο πιπέρι, 1 κουτ. γλυκού κόλιανδρος σε σκόνη, 600 γρ. στραγγιστό γιαούρτι, 2 σκελίδες σκόρδο, λιωμένες, 1 μικρό μάτσο φρέσκος κόλιανδρος, ψιλοκομμένος, 50 γρ. φρέσκα φύλλα μέντας (ή δυόσμου), ψιλοκομμένα, χυμός από 1 λάιμ, 1 κουτ. γλυκού γκαράμ μασαλά (ινδικό μείγμα μπαχαρικών – σε μπαχαράδικα), αλάτι
Για να ετοιμάσουμε το κοτόπουλο μπάρμπεκιου, με γλυκόξινο γλάσο ξεκινάμε με τη raita (σάλτσα γιαουρτιού) ανακατεύοντας καλά όλα τα υλικά. Φυλάσσουμε το μείγμα στο ψυγείο μέχρι να σερβίρουμε.Χτυπάμε στον πολυκόφτη όλα τα υλικά μέχρι να γίνουν ενιαίο μείγμα.Αλείφουμε καλά τα μπούτια κοτόπουλου.Με ένα πινέλο αλείφουμε γενναιόδωρα τα μπούτια κοτόπουλου με σάλτσα BBQ (όχι όλη, αφήνουμε αρκετή ποσότητα κατά μέρος, για να αλείφουμε το κοτόπουλο όσο ψήνεται).Στο  μεταξύ, ετοιμάζουμε μέτρια θράκα (το χέρι μας να αντέχει για περίπου 10 δευτερόλεπτα σε απόσταση 10 εκ. από τη σχάρα, την οποία έχουμε στο χαμηλότερο σημείο πάνω από τη θράκα – ρυθμίζουμε και ελέγχουμε αναλόγως και την ψησταριά υγραερίου).Αραδιάζουμε τα μπούτια σε λαδωμένη σχάρα.Ψήνουμε για περίπου 25 λεπτά, γυρίζοντάς τα  μια-δυο φορές ώστε να ψηθούν ομοιόμορφα.Σε όλη τη διάρκεια του ψησίματος τα αλείφουμε τακτικά με σάλτσα BBQ, ώστε στο τέλος να αποκτήσουν μια σκούρα, λαμπερή κρούστα.Συνοδεύουμε με τη raita.
Γιαούρτι,Κοτόπουλο,BBQ